**FOGLALKOZÁSTERV**

A Komplex Alapprogram pedagógiai rendszerének gyakorlati elsajátítása –

**Életgyakorlat-alapú alprogram (ÉA)**

|  |  |
| --- | --- |
| **A dokumentum készítőjének neve:** | Giba Éva |
|  |  |
| **A foglalkozás célja:** | Ismételjék át az évszakok jellemzőit, fedezzék fel, hogy mennyiben befolyásolja az időjárás változása az emberek életét |
| **Évfolyam és/vagy csoport:** | 2.a |
| **Tematikus egység:** | Környezettudatosság |
| **A foglalkozás témája:** | Az időjárás jellemzői, változásai az évszakok tükrében. |
| **Tantárgyi kapcsolat:** | Olvasás, írás, környezetismeret |
| **Alprogrami kapcsolat:** | Logika |
| **Felhasznált források:** |  |

|  |  |  |  |  |  |
| --- | --- | --- | --- | --- | --- |
| **Idő-tartam****(perc)** | **A pedagógus tevékenysége** | **A tanulók** **tevékenysége** | **Módszer** | **Munka-forma\*** | **Eszköz** |
| **2 perc** | RáhangolódásCsanády Imre: Hónapsoroló című versénének közös elmondása mozgással egybekötve | Közös versmondás, mozgás | **Versmondás** | **cs** |  |
| 2 perc | Évszakok-hónapok kapcsolata1. csoport Írd fel az őszi hónapokat! 2. csoport Írd fel a téli hónapokat!3. csoport Írd fel a tavaszi hónapokat!4. csoport Írd fel a nyári hónapokat! | Ismeretek felidézése | tevékenykedtetés | k | csomagolópapír, színes ceruza |
| 5 perc | Évszakok időjárásának jellemzői1. csoport Rajzolj/írj az őszre jellemző időjárási jelenségeket!2. csoport Rajzolj/írj a télre jellemző időjárási jelenségeket!3. csoport Rajzolj/írj a tavaszra jellemző időjárási jelenségeket!4. csoport Rajzolj/írj a nyárra jellemző időjárási jelenségeket! | Ismeretek felidézése | tevékenykedtetés | k | csomagolópapír, színes ceruza |
| 4 perc | Az eddigi munka bemutatása, rögzítése a falon | Beszámoló |  | k | táblagyurma |
| 3 perc | Hogyan kell öltözködni a különböző évszakokban? Húzd oda Petihez/Pannihoz/Palihoz/Petrához a megfelelő ruhákat! | Ismeretek felidézése | tevékenykedtetés | k | Lapon Peti/Panni/Pali/Petra képe, körülöttük különböző ruhadarabok, ceruza |
| 8 perc | A „felöltöztetés” bemutatása, indoklása | Beszámoló |  | k | táblagyurma |
| 5 perc | Írj/rajzolj jótanácsokat!1. csoport: Egészséged megőrzése érdekében milyen őszi dolgokat tudsz hasznosítani?2. csoport: Hogyan védekezel téli hideg ellen a szobádban, vagy a kertben?3. csoport: Mit tennél szabadidődben, hogy hasznosítsd a tavaszi időjárás adta lehetőségeket?4. csoport: Hogyan védekezhetsz a túlzott nyári napsugárzás és meleg ellen? | Ismeretek felidézése  | Tevékenykedtetés | k | papír, színes ceruza |
| 4 perc | A csoportmunka bemutatása | Beszámoló |  | k | táblagyurma |
| 10 perc | Öltöztetőbaba készítése Peti/Panni/Pali/Petra szeretne egy őszi, egy téli, egy tavaszi, egy nyári öltözéket. | Gyakorlati feladadat | Tevékenykedtetés | e | olló, kivágható ruhadarabok |
| 2 perc | Kinek mi volt a legfontosabb mondata, kifejezése, szava a mai órán? | Megbeszélés |  | e, f |  |
|  |  |  |  |  |  |
| **Össz.:** |  |  |  |  |  |
| 45 |  |
| **perc** |
|  |

A foglalkozás során fejlesztett kompetenciák, képességek:

korábbi ismeretek felidézésének képessége és hasznosítása a mindennapokban, logikus, életszerű gondolkodás, együttműködés, empátia, türelem.

Önreflexió

A tanítási órát 2019. szeptember 12-én, délután tanítottam le. Az időjárás – nagyon meleg volt – miatt a gyerekek igen fáradtak voltak, ennek megfelelő intenzitással dolgoztak. Az óra végére viszont „belejöttek” a dologba, az öltöztetőbaba kivágásánál többet is szerettek volna készíteni.

A tavalyi, környezetismeret órai ismereteket a többség jól fel tudta idézni, sajnos néhányan elvesztek a feladatban és csak szemlélői voltak a többiek munkájának.

Jól észrevették, hogy télen inkább a felöltözködés, mint a fűtés felcsavarása, nyáron a veszélyes órákban épületben tartózkodás és tavasszal a kirándulási lehetőségek volt, amit vártam. Meglepődtem, és örültem, mert a tavasz csoportnál előkerültek a kerti munkák – és végül is igazuk volt.

Viszont az ősz csoport nem gondolta az őszi séták, a rengeteg őszi gyümölcs lehetőségét. Hozzájuk gyakran oda kellett lépnem segíteni. Valószínűleg nem fogalmaztam egyértelműen.

Még mindig gond a másik munkájának figyelmes végighallgatása, a csendes munka, a munkamegosztás. Ezen van mit fejleszteni.